wickkiey/tamil-wikipedia-chunked huggingface dataset:
# டிஸ்னி சேனல்

**டிஸ்னி சேனல்** என்பது ஸ்டார் இந்தியா நிறுவனதிற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இது அசல் அமெரிக்க தொலைக்காட்சிக்கு இணையான இந்திய தொலைக்காட்சி ஆகும். இந்த அலைவரிசை திசம்பர் 17, 2004 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி போன்ற மொழிகளில் இயங்கி வருகின்றது. இது இந்தியாவில் அக்டோபர் 2020 ஆம் ஆண்டு நிலவரப்படி அதிகம் பார்க்கப்பட்ட குழந்தைகள் தொலைக்காட்சியில் ஐந்தாவது இடத்தில் உள்ளது.
# டிஸ்கவரி கிட்சு இந்தியா

**டிஸ்கவரி கிட்சு இந்தியா** என்பது 'டிஸ்கவரி ஆசியா-பசிபிக்' என்ற நிறுவனத்திற்கு சொந்தமான சிறுவர்களுக்கான பொழுதுபோக்கு கட்டணத் தொலைக்காட்சி சேவை ஆகும். இந்த அலைவரிசை ஆகஸ்ட் 7, 2012 ஆம் ஆண்டு முதல் மகாராட்டிரம் மாநிலத்தில் மும்பை நகரை தலைமையிடமாக கொண்டு தமிழ், தெலுங்கு, ஆங்கிலம், இந்தி, கன்னடம் மற்றும் மலையாளம் போன்ற மொழிகளில் இயங்கி வருகின்றது.
# டிஸ்கவரி கிட்சு இந்தியா

## வரலாறு

டிஸ்கவரி கிட்சு என்பது டிஸ்கவரி நெட்வொர்க்சு ஆசியா பசிபிக் என்ற நிறுவும் மூலம் இந்தியாவில் குழந்தைகளுக்கான முதல் அலைவரிசையாக ஆகஸ்ட் 7, 2012 அன்று தொடங்கப்பட்டது. ஆரம்பத்தில் தமிழ், தெலுங்கு, ஆங்கிலம், இந்தி போன்ற மொழிகளில் தனது ஒளிபரப்பை தொடங்கியது. பின்னர் 2019 ஆண்டு முதல் கன்னடம் மற்றும் மலையாளம் ஆகிய மொழிகளும் இணைக்கப்பட்டது.
# அஸ்ட்ரோ விண்மீன்

**அஸ்ட்ரோ விண்மீன் எச்டி** என்பது மலேசிய நாட்டு தமிழ் மொழி உயர் வரையறை பொழுதுபோக்கு இலவச செய்மதித் தொலைக்காட்சி சேவை ஆகும். இந்த அலைவரிசை அக்டோபர் 18, 2013 ஆம் ஆண்டு முதல் தென்கிழக்கு ஆசியாவின் இரண்டாவது பெரிய பணக்காரரான த. ஆனந்த கிருஷ்ணன் மற்றும் அஸ்ட்ரோ மலேசியா ஹோல்டிங்சு ஆகியோருக்குச் சொந்தமானது ஆகும். இது தென்கிழக்கு ஆசியாவின் முதல் 24 மணி நேர பொது பொழுதுபோக்கு தமிழ் உயர் வரையறை தொலைக்காட்சி அலைவரிசை ஆகும்.  
இந்த தொலைக்காட்சியில் தொடர்கள், நடனம் மற்றும் பாட்டு போட்டி நிகழ்ச்சிகள், பயணக் குறிப்புகள், வாழ்க்கை முறை நிகழ்ச்சிகள், ஆவணப்படங்கள், பிரபல சமையல் நிகழ்ச்சிகள், பாரம்பரிய கர்நாடக இசை நிகழ்ச்சிகள் மற்றும் திரைப்படங்கள் போன்ற பல்வேறு நிகழ்ச்சிகளைக் ஒளிபரப்பாக்குகின்றது.  
இது அஸ்ட்ரோ வானவில், வசந்தம் தொலைக்காட்சி, புதுயுகம் தொலைக்காட்சி மற்றும் வேந்தர் தொலைக்காட்சி ஆகியவற்றின் நிகழ்ச்சிகளையும் ஒளிபரப்பு செய்துவருகின்றது. மேலும் 2016 சனவரி 22 முதல் 25 வரை தைப்பூசத் திருவிழாவை 55 மணிநேரம் இடைவிடாமல் நேரலையில் ஒளிப்பரப்பியது. அத்துடன் நீண்ட நேர நேரடி ஒளிபரப்பு விழாவிற்கான கின்னஸ் உலக சாதனையையும் இந்த தொலைக்காட்சி பெற்றுள்ளது.
# விக்கிப்பீடியா:Statistics/November 2021

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# ஆலெக்சு செயல்முறை

**ஆலெக்சு செயல்முறை** (*Halex process*) வேதியியலில் அரோமாட்டிக் குளோரைடுகளை அவற்றுடன் தொடர்புடைய அரோமாட்டிக் புளோரைடுகளாக மாற்ற உதவுகிறது. வினையில் ஆலைடுகள் பரிமாறப்படுவதால் இப்பெயர் உருவாக்கப்பட்டது. இருமெத்தில்சல்பாக்சைடு மற்றும் நீரற்ற பொட்டாசியம்புளோரைடில் உள்ள அரைல் குளோரைடு கரைசலை 150-250 பாகை செல்சியசு வெப்பநிலைக்கு சூடாக்கும் நடைமுறை இவ்வினையில் பின்பற்றப்படுகிறது. பொட்டாசியம் குளோரைடு இவ்வினையில் உற்பத்தி செய்யப்படுகிறது. குறிப்பாக நைட்ரோ குழு பதிலீடு செய்யப்பட்ட அரைல் குளோரைடுகள் ஆலெக்சு செயல்முறையில் பயன்படுத்தப்படுகின்றன.  
இதே செயல்முறையில் பின் வரும் வேதிவினைகள் வணிகமுறையில் பின்பற்றப்படுகின்றன.  
:1-குளோரோ-2-நைட்ரோபென்சீன் → 1-புளோரோ-2-நைட்ரோபென்சீன்
:1-குளோரோ-4-நைட்ரோபென்சீன் → 1-புளோரோ-4-நைட்ரோபென்சீன்
:1,2-இருகுளோரோ-4- நைட்ரோபென்சீன் → 1-குளோரோ-2-புளோரோ-5- நைட்ரோபென்சீன்
:1,4-இருகுளோரோ-2-நைட்ரோபென்சீன் → 1-குளோரோ-4-புளோரோ-3- நைட்ரோபென்சீன்
:1-குளோரோ-2,4- இருநைட்ரோபென்சீன் → 1-புளோரோ-2,4- இருநைட்ரோபென்சீன்
:5-குளோரோ-2-நைட்ரோபென்சோமுப்புளோரைடு → 5-புளோரோ-2-நைட்ரோபென்சோமுப்புளோரைடு
:1,3-இருகுளோரோ-4- நைட்ரோபென்சீன் → 1,3-இருபுளோரோ-4- நைட்ரோபென்சீன்
:2,6-இருகுளோரோபென்சோநைட்ரைல் → 2,6-இருபுளோரோபென்சோநைட்ரைல்
# அண்ணாமலைப்பட்டி

**அண்ணாமலைப்பட்டி** (*Annamalaipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 305. இது கோபிசெட்டிப்பாளையம் ஊராட்சிக்கு உட்பட்டது.
# அண்ணாமலைப்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 38 கிலோமீட்டர் தொலைவிலும், பாப்பிரெட்டிப்பட்டியில் இருந்து 29 கிலோ மீட்டர் தொலைவிலும் உள்ளது.
# அண்ணாமலைப்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 137 குடும்பங்களும் 520 மக்களும் வசிக்கின்றனர். இதில் பெண்களின் எண்ணிக்கை 255 என்றும், ஆண்களின் எண்ணிக்கை 265 என்றும் உள்ளது.
# பைரநத்தம்

**பைரநத்தம்** (*Bairnatham*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643528. இது பைரநத்தம் ஊராட்சிக்கு உட்பட்டது.
# பைரநத்தம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.
# ஐம்புளோரோபென்சீன்

**ஐம்புளோரோபென்சீன்** (*Pentafluorobenzene*) C<sub>6</sub>HF<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமப்புளோரைடு சேர்மமாகும். பென்சீன் வளையத்தில் ஐந்து புளோரின் அணுக்கள் இச்சேர்மத்தில் பதிலீடு செய்யப்பட்டுள்ளன. நிறமற்ற சேர்மமாக காணப்படும் இது பென்சீனை ஒத்த கொதிநிலையைக் கொண்டுள்ளது. சூடான நிக்கல் அல்லது இரும்பின் மீது உயர்புளோரினேற்றம் கொண்ட வளையயெக்சேன்களை செலுத்தி புளோரின் நீக்கம் செய்து ஐம்புளோரோபென்சீன் தயாரிக்கப்படுகிறது. சூடான நீர்த்த பொட்டாசியம் ஐதராக்சைடு கரைசலைப் பயன்படுத்தி பல்புளோரினேற்றம் பெற்ற வளையயெக்சேனில் இருந்து ஐதரசன்புளோரைடை நீக்கஞ் செய்தும் இதை தயாரிக்கலாம்.
# பாலசமுத்திரம், தருமபுரி மாவட்டம்

**பாலசமுத்திரம்** (*Balasamudram*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 635 302. இது குருபர அள்ளி ஊராட்சிக்கு உட்பட்டது.
# பாலசமுத்திரம், தருமபுரி மாவட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோ மீட்டர் தொலைவிலும் உள்ளது.
# பாலசமுத்திரம், தருமபுரி மாவட்டம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 64 வீடுகள் உள்ளன. கிராமத்தின் மொத்த மக்கள் தொகையானது 238 ஆகும். இதில் பெண்களின் எண்ணிக்கை 115 என்றும், ஆண்களின் எண்ணிக்கை 123 என்றும் உள்ளது.
# இண்டியம்(III) அயோடைடு

**இண்டியம்(III) அயோடைடு** (*Indium(III) iodide*) InI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியமும் அயோடினும் சேர்ந்து இச்சேர்மம் உருவாகிறது.
# இண்டியம்(III) அயோடைடு

## தயாரிப்பு

ஐதரோ அயோடிக் அமிலத்தில் கரைந்த இண்டியத்தை ஆவியாக்குதல் மூலமாக இண்டியம்(III) அயோடைடு உருவாகிறது.
# இண்டியம்(III) அயோடைடு

## பண்புகள்

தனித்துவமான மஞ்சள் மற்றும் சிவப்பு நிற இண்டியம்(III) அயோடைடுகள் அறியப்படுகின்றன. 57 பாகை செல்சியசு வெப்பநிலையில் சிவப்பு நிற இண்டியம்(III) அயோடைடு மஞ்சள் நிற இண்டியம்(III) அயோடைடு சேர்மமாக மாற்றமடைகிறது. எக்சு கதிர் படிகவியல் ஆய்வுகள் சிவப்பு இண்டியம்(III) அயோடைடின் கட்டமைப்பை உறுதி செய்யவில்லை. ஆனால் நிறமாலையியல் ஆய்வுகள் ஆறு ஒருங்கிணைவுகளை இண்டியம் பெற்றுள்ளதாகத் தெரிவிக்கின்றன. மஞ்சள் வடிவ இண்டியம்(III) அயோடைடில் (In<sub>2</sub>I<sub>6</sub>) 4 ஒருங்கிணைவு இண்டியம் மையங்கள் உள்ளன.
# அனுக் அருட்பிரகாசம்

**அனுக் அருட்பிரகாசம்** (*Anuk Arudpragasam*; பிறப்பு: 1988) இலங்கைத் தமிழ் புதின எழுத்தாளர் ஆவார். இவர் ஆங்கிலத்திலும், தமிழிலும் எழுதி வருகிறார். இவரது முதலாவது புதினம் *The Story of a Brief Marriage* (ஒரு சுருக்கமான திருமணத்தின் கதை) 20216 ஆம் ஆண்டில் ஆங்கிலத்தில் வெளியானது. இது பிரான்சியம், செருமானியம், செக், மான்டரின், இடச்சு, இத்தாலிய மொழிகளில் மொழிபெயர்க்கப்பட்டது. 2009 ஆம் ஆண்டில் ஈழப்போரின் இறுதிக் கட்டத்தில் இடம்பெற்ற நிகழ்வுகளைக் கொண்டு எழுதப்பட்ட இப்புதினம், 2017 ஆம் ஆண்டில் தெற்காசிய இலக்கியத்துக்கான டி.எஸ்.சி பரிசைப் பெற்றது. அத்துடன் டிலான் தோமசு பரிசுக்கும், செருமனியின் பன்னாட்டு இலக்கிய விருதுக்கும் பரிந்துரைக்கப்பட்டது. 2021 இல் வெளியான இவரது இரண்டாவது புதினம் *A Passage North* (வடக்கிற்கான ஒரு பாதை) மான் புக்கர் பரிசுக்குப் பரிந்துரைக்கப்பட்டது. இலங்கையின் போர்க்காலத்தில் பெரிதும் பாதிப்புக்கு உள்ளாகி இருந்த, வடக்கினையும், நூலாசிரியரின் அனுபவங்களையும் கொண்டதாக இப்புதினம் அமைந்துள்ளது.
# அனுக் அருட்பிரகாசம்

## வாழ்க்கைக் குறிப்பு

அனுக் அருட்பிரகாசம் 1988 இல் கொழும்பில் தமிழ்ப் பெற்றோருக்குப் பிறந்தார். தனது 18-வது அகவையில் இசுட்டான்போர்டு பல்கலைக்கழகத்தில் இளங்கலைப் பட்டப் படிப்புக்காக ஐக்கிய அமெரிக்கா சென்றார். 2010 இல் பட்டப்படிப்பை முடித்த பின்னர், ஓராண்டு காலம் தமிழ்நாட்டில் வசித்து வந்தார். பின்னர் முனைவர் பட்டப் படிப்புக்காக கொலம்பியா பல்கலைக்கழகம் சென்று அங்கு 2019 இல் மெய்யியலில் முனைவர் பட்டம் பெற்றார்.
# அனுக் அருட்பிரகாசம்

## எழுதிய நூல்கள்

### *ஒரு சுருக்கமான திருமணத்தின் கதை* (2016)

2011-2014 காலப்பகுதியில் எழுதப்பட்ட *The Story of a Brief Marriage* என்ற புதினம், தாம் தஞ்சமடைந்திருந்த வடகிழக்குக் கரையோர முகாம் ஒன்றின் மீது இலங்கை இராணுவம் குண்டுவீச்சைத் தீவிரப்படுத்தியதால் திருமணத்திற்கு தள்ளப்பட்ட இரண்டு இளம் தமிழர்களான தினேஷ், கங்கா ஆகியோரின் வாழ்க்கையின் ஒரு இரவையும், ஒரு பகலையும் விவரிக்கிறது. *த நியூயார்க் டைம்ஸ்* இதழில் வெளியான ஒரு விமர்சனம், "அப்பாவிகளுக்கு வரலாற்றில் இடம் கொடுத்ததற்காக" இப்புதினத்தைப் பாராட்டியது ''வால் ஸ்ட்ரீட் ஜர்னல்' பத்திரிகை "அட்டூழியத்திலிருந்து சிறு கலைப் படைப்பு" எனப் பாராட்டியது.
# அனுக் அருட்பிரகாசம்

## எழுதிய நூல்கள்

### *வடக்கிற்கான ஒரு பாதை* (2021)

அனுக்கின் இரண்டாவது புதினம், *A Passage North* 2021 மான் புக்கர் பரிசுக்குப் பரிந்துரைக்கப்பட்டது. இலங்கையின் 30 ஆண்டுகால உள்நாட்டுப் போரின் அழிவுகளின் பின்னணியில் வாழ்க்கையைப் புரிந்துகொள்ளும் முயற்சியே இப்புதினம். "'வடக்கிற்கான ஒரு பாதை' என்பது வன்முறையைத் தொலைவில் இருந்து பார்ப்பதை விட, அதை நெருங்கி அனுபவிப்பதைக் காட்டிலும் அதிகம், இது இலங்கை உள்நாட்டுப் போரைப் பற்றிய தனது சொந்த அனுபவத்திற்கு நெருக்கமானது," என அனுக் கூறுகிறார்.  
அனுக் அருட்பிரகாசம் தற்போது தனது மூன்றாவது புதினத்தை எழுதி வருகிறார். இது "புலம்பெயர்ந்த தமிழ்த் தாய்மார்கள் மற்றும் மகள்கள் பற்றியது", இதன் களம் ஒரு பகுதி நியூயார்க்கிலும், ஒரு பகுதி தொராண்டோவிலும் அமைக்கப்பட்டது.
# அனுக் அருட்பிரகாசம்

## விருதுகள்

- அன்னிய மொழிக்கான தமிழ் இலக்கியத் தோட்ட விருது (2017)
# கீச்சான் மீன்

**கீச்சான்** (*Terapon jarbua*) என்பது டெராபான்ட்டைடீ குடும்பத்தைச் சேர்ந்த, அக்டினோட்டெரிகீயை மீன் வகையாகும். இது இந்தோ பசிபிக் பகுதியில் காணப்படுகிறது. இது காணப்படும் பகுதிக்குள் ஒரு முக்கியமான வணிக இனமாக உள்ளது. மேலும் இது மீன்காட்சி சாலை வர்த்தகத்திலும் இடம்பெற்றுள்ளது.
# கீச்சான் மீன்

## விளக்கம்

கீச்சான் ஒரு நடுத்தர அளவிலான மீனாகும். இது தட்டையான நீள்வட்ட உடலைக் கொண்டுள்ளது. இதன் வாய் சாய்வாக உள்ளது, தாடைகள் சம நீளம் கொண்டவை. இது கூம்பு வடிவ, சற்றே வளைந்த பற்களைக் கொண்டுள்ளன. வெளிப்புற வரிசைகளில் உள்ள பற்கள் மிகவும் பெரிதாக பட்டைகளாக அமைந்துள்ளன. குட்டி மீன்களின் மேல் வாயில் பற்கள் உள்ளன. ஆனால் பல பெரிய மீன்களுக்கு இவை இருப்பதில்லை. முதுகுத் துடுப்பில் 11 அல்லது 12 முட்கள் மற்றும் 9 முதல் 11 கதிர்கள் உள்ளன, முதுகுத் துடுப்பு முட்கள் பகுதி வலுவாக வளைந்திருக்கும், நான்காவது முதல் ஆறாவது முட்கள் மிக நீளமானவை. குத துடுப்பில் 3 முட்களும், 7 முதல் 10 மென்மையான கதிர்கள் உள்ளன. இவற்றின் உடல் வெள்ளி நிறமாக உள்ளது. உடலில் 3 அல்லது 4 கிடைமட்டக் கோடுகள் உள்ளன. அவை உடலின் முதுகில் இருந்து பின்பகுதியில் வால் துடுப்பு வரை நீளும். வால் ஒவ்வொரு மடலிலும் கருப்பு முனையுடன் கோடுகளுள்ளன. இந்த மீன்கள் 13 சென்டிமீட்டர்கள் (5.1 அங்குலம்) நீளத்தை அடைந்த பிறகு பாலியல் முதிர்ச்சி அடைகின்றன. இவை பொதுவாக சுமார் 25 சென்டிமீட்டர்கள் (9.8 அங்குலம்) நீளம் வரை வளர்கின்றன. இவற்றில் மிக நீளமானதான பதிவு செய்யப்பட்ட மீன் 36 சென்டிமீட்டர்கள் (14 அங்குலம்) ஆகும்.
# கீச்சான் மீன்

## வாழ்விடம் மற்றும் உயிரியல்

கீச்சான் மீன்கள் உப்புநிலை மாற்றத்திற்கிசைவான மீன் இனங்களாகும். இவை தூய நன்னீர் முதல் 70% வரையிலான உப்புத்தன்மை கொண்ட நீர்வரை தாங்கக்கூடியவை. மேலும் இவை முற்றிலும் கடல் பகுதிகளிலிருந்து கடலோர நீர் வழியாக, நன்னீரில் நுழைந்து பல்வேறு வாழ்விடங்களில் வாழக்கூடியது. இது முக்கியமாக ஒரு கடல் இனம் என்றாலும், இது நன்னீர் ஆறுகளில் வெகுதூரம் நகரும். கீச்சான் குஞ்சுகள், மணல் மற்றும் கடல் அலைகளுக்கு இடைப்பட்ட பகுதிகளிலும், கடற்கரையோரக் குட்டைகளிலும் அடிக்கடி பதிவு செய்யப்பட்டுள்ளன. இவை பூச்சிகள் மற்றும் பிற முதுகெலும்பி உயிரினங்களையும் உணவாக கொள்ளும். இடையே நிலையான நீளம் கொண்ட இளம் மீன்கள் கூட்டமாக இருக்கும் ஆனால் இடையிலான மீன்கள் ஒரு குறிப்பிட்ட பரப்பை ஆளுமை செய்து வாழும். இவற்றால் காற்றுப்பையில் உள்ள வெளிப்புற தசைகளைப் பயன்படுத்தி ஒலிகளை உருவாக்க முடியும். இந்த ஒலியை தகவல்தொடர்புக்கு பயன்படுத்தப்படுவதாகவும், மீன் முதிர்ச்சியடையும் போதும், மீனின் சுற்றுச்சூழலில் ஏற்படும் மாற்றங்களினாலும் இந்த ஒலிகள் மாறுவதாகவும் காட்டப்பட்டுள்ளது. இந்த மீன்கள் நன்னீரில் ஏறிச்செல்வதாக இருப்பதாக பதிவாகி இருந்தாலும், கடல் சூழலிலேயே இனப்பெருக்கம் நடைபெறுகிறது.
# கானோ ஜிகாரோ

**கானோ ஜிகோரோ** (*Kanō Jigorō*) (10 திசம்பர் 1860 – 4 மே 1938) ஓர் ஜப்பானியக் கல்வியாளரும், விளையாட்டு வீரரும், யுடோவின் நிறுவனரும் ஆவார். யுடோ விளையாட்டு பரந்த சர்வதேச அங்கீகாரத்தைப் பெற்ற முதல் சப்பானிய தற்காப்புக் கலையாகும். மேலும் அதிகாரப்பூர்வ ஒலிம்பிக் விளையாட்டாக மாறியது. கனோவின் கற்பித்தல் கண்டுபிடிப்புகளில் கருப்பு மற்றும் வெள்ளை பட்டைகளின் பயன்பாடு அடங்கும். மேலும், தற்காப்புக் கலை பாணி உறுப்பினர்களிடையே ஒப்பீட்டு தரவரிசையைக் காட்ட டான் தரவரிசை அறிமுகம் செய்தார். "குறைந்த முயற்சியுடன் கூடிய அதிகபட்ச செயல்திறன்" , "பரஸ்பர நலன் மற்றும் நன்மை" ஆகியவை கானோவுக்குக் கூறப்படும் நன்கு அறியப்பட்ட பொன்மொழிகளில் அடங்கும்..  
இவரது தொழில் வாழ்க்கையில், கானோ ஒரு கல்வியாளராக இருந்தார். 1898 முதல் 1901 வரை கல்வி அமைச்சகத்தின் தொடக்கக் கல்வி இயக்குனராகவும், 1900 முதல் 1920 வரை தோக்கியோ உயர்நிலைப் பள்ளியின் தலைவராகவும் பணியாற்றினார். 1910களின் ஜப்பானிய பொதுப் பள்ளி திட்டங்களில் யுடோவையும் கெண்டோவையும் ஒரு பகுதியாக மாற்றுவதில் இவர் முக்கியப் பங்கு வகித்தார்.  
கானோ சர்வதேச விளையாட்டுகளின் முன்னோடியாகவும் இருந்தார். சர்வதேச ஒலிம்பிக் கமிட்டியின் முதல் ஆசிய உறுப்பினராகவும் இருந்தார் (இவர் 1909 முதல் 1938 வரை பணியாற்றினார்). 1912க்கும் 1936க்கும் இடையில் நடைபெற்ற பெரும்பாலான ஒலிம்பிக் போட்டிகளில் ஜப்பானை அதிகாரப்பூர்வமாக பிரதிநிதித்துவப்படுத்தினார்.1940 ஒலிம்பிக் போட்டிகளுக்கான ஜப்பானின் முன்னணி செய்தித் தொடர்பாளராக பணியாற்றினார்.  
இவரது பல மரியாதைகளையும், கௌரவங்களையும் பெற்றுள்ளார். 14 மே 1999 அன்று சர்வதேச யுடோ கூட்டமைப்பின் முதல் உறுப்பினராக கானே சேர்க்கப்பட்டார்.
# வரிப்பாரை

**வரிப்பாரை, செம்பாரை, பொடிப்பாரை** (*Golden trevally*) என்பது பாரை குடும்பத்தைச் சேர்ந்த பெரிய கடல் மீன் வகையாகும். மேலும் இது மோனோஸ்பெசிஃபிக் பேரினமான கினாடனோடோனின் ஒரே உறுப்பினர் ஆகும். வரிப்பாரை மீன்களானது இந்திய மற்றும் பசிபிக் பெருங்கடல்களின் வெப்பமண்டல மற்றும் மிதவெப்ப மண்டல கடல் முழுவதும் பரவலாக காணப்படுகிறது. மேற்கில் தென்னாப்பிரிக்காவிலிருந்து கிழக்கில் நடு அமெரிக்கா வரை, வடக்கில் யப்பான் மற்றும் தெற்கில் ஆத்திரேலியா வரை பரவியுள்ளது. இந்த இனங்கள் முக்கியமாக கடலோர நீரை ஒட்டிய பவளப் பாறைகள் மற்றும் மணல் தளப் பரப்பில் வாழ்கின்றன. வரிப்பாரைக்கு சதைப்பற்றுள்ள, இரப்பர் போன்ற உதடுகள் உண்டு. மேலும் இது இளம்வயதில் பளிச்சிடும் பொன்மஞ்சள் நிறத்தால் மற்ற பாரை மீன்களிடமிருந்து எளிதில் வேறுபடுகிறது. இதன் பிரகாசமான மஞ்சள் நிற உடலில் கருப்பு நிறப் பட்டைகளைக் கொண்டுள்ளது. இது வளரவளர இதன் நிறம் மாறி பொன்-வெள்ளி நிறமாக மாறும். வரிப்பாரைகளுக்கு இளம் வயதில் வாயின் கீழ்த்தாடையில் பற்கள் இருக்கும். வளர்ந்தபின் இந்த பற்கள் இருக்காது. இவை 120 செ.மீ நீளம் மற்றும் 15 கிலோகிராம் எடை வரை வளரும் என அறியப்படுகிறது. சிறிய வரிப்பாரை மீன்கள் பெரும்பாலும் சுறாக்கள் மற்றும் சொறி மீன் உள்ளிட பெரிய கடல் உயிரினங்களுக்கு நெருக்கமாக கூட்டத்தோடு கூட்டமாக பின்தொடர்கின்றன. இதனால் இதர பெரிய மீன்களிடமிருந்து வரும் ஆபத்தில் இருந்து இவை தப்புகின்றன. இவை பின் தொடரும் பெரிய மீன்கள் வேட்டையாடி அவற்றில் இருந்து சிதறும் இரையை இவை கொள்கின்றன. மேலும் இந்த இனங்களின் தடித்த உதடுகளானது மணல் அல்லது பாறைகளில் இருந்து இரையை உறிஞ்சுவதற்கு நன்கு பயன்படுத்துகின்றது. இவை பல்வேறு வகையான மீன்கள், ஓட்டுடைய கணுக்காலிகள், மொல்லுடலிகளை உட்கொள்கின்றன. இவை 2000 மற்றும் 2010 க்கு இடையில் 1187 டன் முதல் 3475 டன் வரை உலகளவில் பிடிக்கப்பட்டன. வரிப்பாரை மீனானது பலமத்திய கிழக்கு நாடுகளின் மீன்பிடிப்புகளில் கணிசமான இடத்தை வகிக்கிறது. மேலும் இந்த மீன் ஒரு பிரபலமான மீன்பிடி விளையாட்டு மீனாகும். இது தூண்டில், ஈட்டி போன்ற சதனங்களைப் பயன்படுத்தி பிடிக்கப்படுகிறது. பல ஆசிய நாடுகள் தற்போது நீர் வேளாண்மையில் இந்த மீன்களை வளர்க்கின்றன.
# குத்லவல்லெட்டி சலபதி ராவ்

**குத்லவல்லெட்டி சலபதி ராவ்** (*Gudlavalleti Chalapati Rao*) அல்லது **குத்லவல்லெட்டி வெங்கடாசலபதி ராவ்** எனவும் அறியப்படும் இவர் ஓர் புகழ்பெற்ற எழுத்தாளரும், தத்துவஞானியும், ஆந்திரப் பிரதேச அரசின் அறக்கட்டளைத் துறையின் முன்னாள் துணை ஆணையரும் ஆவார். 1915ஆம் ஆண்டு ஆந்திரப் பிரதேசத்தின் கிருஷ்ணா மாவட்டத்தில் உள்ள குத்லவல்லேருவில் வெங்கட ராமையா குத்லவல்லெட்டி - சூர்யகாந்தம் குத்லவல்லெட்டி ஆகியோருக்கு மகனாகப் பிறந்தார். ஆந்திர பல்கலைக்கழகத்தில் இளங்கலை பட்டம் பெற்ற பின் சென்னை பல்கலைக்கழகத்தில் இளங்கலை சட்டம் பயின்றார். பிறகு, இவர் வருவாய், வேலைவாய்ப்பு மற்றும் பயிற்சி, அறநிலையத் துறைகளில் பணியாற்றினார். இறுதியாக தேர்வு நிலை துணை ஆட்சியராக ஓய்வு பெற்றார். இறுதியாக ஆந்திரப் பிரதேசத்தின் மச்சிலிப்பட்டணத்தில் குடியேறினார். இவருக்கு கிருஷ்ணவேணி அம்மா என்பவருடன் திருமணமாகி, மூன்று மகன்களும், ஒரு மகளும் உள்ளனர்.  
அறநிலையத் துறைகளில் இவர் பணியாற்றிய போது இவர் சேகரித்த பரந்த அனுபவத்துடன், இவர் ஆந்திரப் பிரதேசத்தின் ஸ்ரீகாகுளம், விசாகப்பட்டினம்(விசயநகரம் உட்பட), கிழக்கு கோதாவரி மாவட்டம் , மேற்கு கோதாவரி மாவட்டம் ஆகிய மாவட்டங்களின் கோயில்கள் குறித்து பல புத்தகங்களை எழுதியுள்ளார். இந்த புத்தகங்கள் ஆந்திராவின் கடலோரப் பிரதேசத்தில் உள்ள வரலாற்று மற்றும் பிற புகழ்பெற்ற கோயில்களைப் பற்றிய கடந்தகால தகவல்களின் சில அரிய மாதிரிகளாகும்.  
அத்யாத்ம இராமாயணத்தை சமசுகிருதத்திலிருந்து தெலுங்கிலும், துளசிதாசரின் ராமசரிதமானஸை இந்தியிலிருந்து தெலுங்கிற்கும் மொழிபெயர்த்தார். ஆந்திரப் பிரதேச சாகித்ய அகாதமி இவரது பங்களிப்பை அங்கீகரித்து, இவரது "அத்யாத்ம இராமாயணத்திற்கு" பண மானியம் வழங்கியது.
# குத்லவல்லெட்டி சலபதி ராவ்

## படைப்புகளும் வெளியீடுகளும்

- பத்ராசல இராமதாஸ், 18 அக்டோபர் 1980 அன்று வெளியானது
- துளசிதாஸரின் ஸ்ரீ ராம சரித மானஸ், இந்தியிலிருந்து தெலுங்கில் மொழிபெயர்க்கப்பட்டது
- அத்யாத்ம இராமாயணம், சமசுகிருதத்தில் இருந்து தெலுங்கில் மொழிபெயர்க்கப்பட்டது
- ஸ்ரீ வெங்கடாசலம், அதன் மகிமை, திருமலை-திருப்பதி தேவஸ்தானம், 1983
- விஜயநகரம் மாவட்டத்தில் உள்ள கோவில்கள்
- கிழக்கு மற்றும் மேற்கு கோதாவரி மாவட்ட கோவில்கள்
- ஸ்ரீகாகுளம் மாவட்டத்தில் உள்ள கோவில்கள்
# ஆசனாம்பா கோவில்

**ஆசனாம்பா கோயில்** (*Hasanamba temple*) இந்தியாவின் கர்நாடகா மாநிலத்தில் ஹாசன் மாவட்டத்தின் தலைமையிடமான ஹாசன் நகரத்தில் அமைந்துள்ளது. இது இந்து சமயத்தின் சாக்தப் பிரிவின் புகழ்பெற்ற அம்மன் கோயில் ஆகும். 12-ஆம் நூற்றாண்டில் போசளப் பேரரசு காலத்தில் கட்டப்பட்ட இக்கோயில் தீபாவளிக்கு முன்னும், பின்னும் பத்து நாட்கள் மட்டும் பக்தர்களின் வழிபாட்டிற்கு திறந்திருக்கும்.
மற்ற நாட்களில் மூடப்பட்டிருக்கும்.இக்கோயிலில் சப்தகன்னியர்களுக்கும் சிறப்பிடம் உள்ளது.
# ஆசனாம்பா கோவில்

## புராண வரலாறு

சப்த கன்னியர்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வாரணாசியில் இருந்து தெற்கு பகுதிக்கு புத்துணர்வுக்காக வலம் வந்தார்கள் என்றும், அந்த சப்த கன்னியர்களில் சாமுண்டி, வராகி மற்றும் இந்திராணி ஆகிய மூவர் மட்டும் ஹாசன் நகரில் உள்ள தேவி ஹாசனம்ப கோவிலில் நிலைகொண்டு இருப்பதாகவும், வைஷ்ணவி, கவுமாரி, மகேஸ்வரி அம்மன்கள் மட்டும் ஹாசனாம்பா கோவிலில் மண்புற்றின் வடிவத்தில் நிலைத்தார்கள் என்றும், பிராம்மி அம்மன் புதுக்கோட்டையில் நிலைக்கொண்டிருக்கிறார் என்றும் பக்தர்களால் நம்பப்படுகிறது.
# பெருமாள்பாளையம் ஊராட்சி (திருப்பூர் மாவட்டம்)

**பெருமாள்பாளையம் ஊராட்சி** (*PerumāḷPāḷayam Gram Panchayat*), தமிழ்நாட்டின் திருப்பூர் மாவட்டத்தில் உள்ள குண்டடம் வட்டாரத்தில் அமைந்துள்ளது.இது முதலிபாளையம் வருவாய் கிராமத்திற்கு உட்பட்டது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2100 ஆகும். இவர்களில் பெண்கள் 1045 பேரும் ஆண்கள் 1055 பேரும் உள்ளனர்.மொத்த தலித் மக்கள் தொகை 469 ஆகும். இவர்களில் பெண்கள் 234 பேரும் ஆண்கள் 235 பேரும் உள்ளனர்.
# பெருமாள்பாளையம் ஊராட்சி (திருப்பூர் மாவட்டம்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. அம்மாபாளையம்
1. கருக்கம்பாளையம்
1. காட்டுக்குட்டாம்பதி
1. கொத்தனூர்
1. முதலிபாளையம்
1. முத்துப்புலவன்வலசு
1. நத்தக்காட்டுபுதூர்
1. பாரவலசு
1. பெரியபனைப்பதி
1. பெருமாள்பாளையம்
1. புளியம்பட்டி
1. ராக்கியாவலசு
1. செங்காட்டுப்பதி
1. தாயம்பாளையம்
1. தீத்தான்வலசு
1. தென்னங்கரைபாளையம்
1. துலுக்கன்வலசு
1. வானவராயநல்லூர்
1. வரட்டுக்கரை
1. வரட்டுக்கரைப்பதி
1. வெங்கமேட்டுப்பதி
1. விஸ்வநாதபுரம்
# ஆதவன் தொலைக்காட்சி

**ஆதவன் தொலைக்காட்சி** என்பது ஐக்கிய இராச்சியத்தில் இருந்து ஈழத்து புலம்பெயர்ந்த மக்களுக்கான 24 மணி நேர செய்மதி ஊடாக ஒளிபரப்பப்படும் பொழுதுபோக்கு தமிழ் தொலைக்காட்சி சேவை ஆகும். இந்த தொலைக்காட்சி லண்டனை தலைமையிடமாகக் கொண்டு ஐக்கிய இராச்சியம், இலங்கை, ஐரோப்பா போன்ற நாடுகளில் உயர் வரையறு மூலம் தனது சேவையை வழங்கிவருகிறது.  
இந்த தொலைக்காட்சியில் பயண நிகழ்ச்சிகள், இலங்கை வரலாற்று பதிப்புகள், கலந்துரையாடல்கள், ஆவணப்படங்கள், செய்திகள், திரைப்படங்கள், நகைச்சுவை நிகழ்ச்சிகள், விவாத நிகழ்ச்சிகள், திரைப்படங்கள் மற்றும் வேந்தர் தொலைக்காட்சி மற்றும் புதுயுகம் தொலைக்காட்சியின் தொடர்கள் மற்றும் நிகழ்ச்சிகளை மறு ஒளிபரப்பு செய்து வருகின்றது.
# மகேந்திர குமார் வர்மா

**மகேந்திர குமார் வர்மா** (*Mahendra Kumar Verma*) ஓர் இந்திய இயற்பியலாளர் ஆவார். 1966 ஆம் ஆண்டு மே மாதம் 27 ஆம் தேதியன்று இவர் பிறந்தார். கான்பூரில் உள்ள இந்திய தொழில்நுட்ப நிறுவனத்தில் பேராசிரியராகப் பணிபுரிகிறார். திரவ இயக்கவியல், கொந்தளிப்பு மற்றும் நேரியல் அல்லாத இயக்கவியல் ஆகிய பிரிவுகளில் நிபுணத்துவம் பெற்றுள்ளார்.  
1988 ஆம் ஆண்டு சென்னையிலுள்ள இந்திய தொழில்நுட்பக் கழகத்தில் கணினி அறிவியலில் இளநிலைப் பட்டமும், 1994 ஆம் ஆண்டு அமெரிக்காவின் மேரிலாந்து மாநிலத்திலுள்ள கல்லூரிப் பூங்கா நகரில் அமைந்துள்ள மேரிலாந்து பல்கலைக்கழகத்தில் இயற்பியலில் முனைவர் பட்டமும் பெற்றார்.
2006 ஆம் ஆண்டில் வர்மாவுக்கு இந்திய அரசின் அறிவியல் மற்றும் தொழில்நுட்பத் துறையால் சுவர்ண செயந்தி உறுப்பினர் தகுதி வழங்கப்பட்டது. 2018 ஆம் ஆண்டில் இந்தியாவின் உயர்-செயல்திறன் கணினி பங்களிப்புகளை கௌரவிக்கும் அப்துல் கலாம் கிரே உயர்-செயல்திறன் கணினி விருது வழங்கப்பட்டது. இதைத்தவிர வர்மா இந்திய தேசிய அறிவியல் அகாதமியிலும் இந்திய அறிவியல் அகாதமியிலும் தேர்ந்தெடுக்கப்பட்ட உறுப்பினராகவும் உள்ளார்.
# சயந்தன் தாசு

**சயந்தன் தாசு** (*Sayantan Das*) இந்தியாவைச் சேர்ந்த ஒரு சதுரங்க வீரர் ஆவார். 1997 ஆம் ஆண்டு ஏப்ரல் மாதம் 8 ஆம் தேதியன்று இவர் பிறந்தார். கொல்கத்தாவைச் சேர்ந்த இவர் 2008 ஆம் ஆண்டு வியட்நாமில் நடைபெற்ற உலக இளைஞர் சதுரங்க வெற்றியாளர் பட்டத்தை வென்றார். கொல்கத்தாவில் உள்ள குட்ரிக் தேசிய சதுரங்க அகாதமியில் சயந்தன் ஒரு மாணவராகப் பயிற்சி பெற்றார்.  
தற்போதைய 10 வயதுக்குட்பட்ட சதுரங்க வீரர்களுக்கான போட்டியில் பட்டம் வென்ற ஆசிய வெற்றியாளரான திப்தயன் கோசும் குட்ரிக் தேசிய சதுரங்க அகாதமியில் பயிற்சி பெற்றவர் என்பது குறிப்பிடத்தக்கதாகும். வடக்கு கொல்கத்தாவில் உள்ள இசுக்காட்டிசு தேவாலயக் கல்லூரிப் பள்ளியில் சயந்தன் தாசு படித்தார்.  
பன்னாட்டு மாசுட்டர் சப்தரிசி ராய் சயந்தன் தாசுக்குப் பயிற்சி அளித்தார்.  
சயந்தன் தாசு 2014 ஆம் ஆண்டு எசுப்பானியாவில் நடைபெற்ற சதுரங்கப் போட்டியில் தனது முதலாவது கிராண்டு மாசுட்டர் தகுதி நிலையை எட்டினார்.
# கஜனூர்

**கஜனூர்** அல்லது **தொட்டக்கஜனூர்** (**Gajanur**) தமிழ்நாட்டின் ஈரோடு மாவட்டம், தாளவாடி வட்டம், தாளவாடி ஊராட்சி ஒன்றியம், தாளவாடி ஊராட்சியில் அமைந்த கிராமம் ஆகும்.சத்தியமங்கலம் - மைசூர் செல்லும் நெடுஞ்சாலையில், தமிழ்நாடு - கர்நாடகா எல்லையிலிருந்து 4 கிலோ மீட்டர் தொலைவில் அமைந்த கஜனூர், தாளவாடிக்கு தெற்கே 1 கிலோ மீட்டர் தொலைவில் உள்ளது. இந்த கிராமம் சத்தியமங்கலம் வனவிலங்கு உய்வகம் மற்றும் புலிகள் காப்பகம் அருகில் அமைந்துள்ளது.  
கஜனூர் கிராமம் கனனடத் திரைப்பட நடிகர் மறைந்த ராஜ்குமாரின் பிறந்த ஊராகும்.இக்கிராமத்திலுள்ள மாளிகையிலிருந்து வீரப்பன், ராஜ்குமாரை 30 சூலை 2000 அன்று கடத்திச் சென்று, 108 நாட்களுக்குப் பிறகு விடுவித்தார்.
# தாளவாடி

**தாளவாடி** (*Talavady*) தமிழ்நாட்டின் ஈரோடு மாவட்டத்திலுள்ள தாளவாடி வட்டம், தாளவாடி ஊராட்சி ஒன்றியம் மற்றும் தாளவாடி ஊராட்சி ஆகியவற்றின் நிர்வாகத் தலைமையிடம் மற்றும் வருவாய் கிராமம் ஆகும்.  
தாளவாடி வருவாய் கிராமம், மாவட்டத் தலைமையிடமான ஈரோட்டிற்கு தென்மேற்கே 116 கிலோ மீட்டர் தொலைவிலும், சத்யமங்கலத்திலிருந்து 58 கிலோ மீட்டர் தொலைவில் உள்ளது. தாளவாடி, ஈரோடு மாவட்டம் - கர்நாடகாவின் சாம்ராஜ்நகர் மாவட்டங்களுக்கு இடையே உள்ள காட்டின் தமிழகத்தின் எல்லை பகுதியில் அமைந்துள்ளது. இதனருகே சத்தியமங்கலம் வனவிலங்கு உய்வகம் மற்றும் புலிகள் காப்பகம் அமைந்துள்ளது. தாளவாடியின் அஞ்சல் சுட்டு எண் 638 461 ஆகும். இதனருகே சத்தியமங்கலம் மற்றும் பவானிசாகர் நகரங்கள் அமைந்துள்ளது. இதனருகில் தெங்குமரஹாடா ஊராட்சி அமைந்துள்ளது.
# தாளவாடி

## கல்வி நிலையகள்

1. தாளவாடி அரசு மேனிலைப் பள்ளி
1. தாளவாடி ஊராட்சி ஒன்றிய நடுநிலைப்பள்ளி
1. தாளவாடி ஊராட்சி ஒன்றிய துவக்கப்பள்ளி
# பஞ்சாப் லோக் காங்கிரஸ்

**பஞ்சாப் லோக் காங்கிரஸ்** அரசியல் கட்சியான்து, இந்திய தேசிய காங்கிரசு கட்சியின் முன்னாள் பஞ்சாப் மாநில முதலமைச்சர் அமரிந்தர் சிங்கால் 2 நவம்பர் 2021 அன்று நிறுவப்பட்டது.19 செப்டம்பர் 2022 அன்று, பஞ்சாப் லோக் காங்கிரஸ் பாரதிய ஜனதா கட்சியில் இணைக்கப்பட்டது.
# பஞ்சாப் லோக் காங்கிரஸ்

## பின்னணி

பஞ்சாப் மாநில முதலமைச்சராக இருந்த அமரிந்தர் சிங்கிற்கும், நவ்ஜோத் சிங் சித்துவிற்கும் ஏற்பட்ட உட்கட்சி மோதல்கள் காரணமாக, அமரிந்தர் சிங் முதலமைச்சர் பதவியிலிருந்து 18 செப்டம்பர் 2021 அன்று விலகினார். பின் 2 நவம்பர் 2021 அன்று இந்திய தேசிய காங்கிரசு கட்சியிலிருந்து விலகி, புதிய கட்சியை துவக்கினார்.
# பஞ்சாப் லோக் காங்கிரஸ்

## இதனையும் காண்க

- அமரிந்தர் சிங்
# கொக்கரக்கோ (திரைப்படம்)

***கொக்கரக்கோ*** (*Kokkarako*) 1983 ஆம் ஆண்டு வெளிவந்த இந்தியத் தமிழ்த் திரைப்படமாகும். கங்கை அமரன் எழுதி இயக்கிய இத்திரைப்படத்தை ஆர். டி. பாஸ்கர் தயாரித்தார். இத்திரைப்படம் மகேஷ், இளவரசி ஆகியோரின் அறிமுகமாகும்.
# கொக்கரக்கோ (திரைப்படம்)

## நடிகர்கள்

- மகேஷ் (அறிமுகம்)
- இளவரசி (அறிமுகம்)
- சசிவர்தன் (அறிமுகம்)
- சண்முகசுந்தரம்
- சில்க் ஸ்மிதா
- குமரிமுத்து
- வெள்ளை சுப்பையா
-
# கொக்கரக்கோ (திரைப்படம்)

## பாடல்கள்

இத்திரைப்படத்திற்கு இளையராஜா இசையமைத்தார். பாடல் வரிகளை வாலி, வைரமுத்து, கங்கை அமரன், சிவகாமசுந்தரி ஆகியோர் இயற்றியுள்ளனர்..
# ஜேம்ஸ் பர்கெஸ்

**ஜேம்ஸ் பர்கெஸ்** (**James Burgess** (14 ஆகஸ்டு 1832 – 3 அக்டோபர் 1916) தொல்லியல் அறிஞரும், 1872-ஆம் ஆண்டில் இந்தியத் தொல்பொருள் வரலாறு நிறுவனத்தை நிறுவியவரும் ஆவார்.  
இவர் பிரித்தானிய இந்தியாவின் மும்பை மாகாணம், சென்னை மாகாணம் மற்றும் வங்காள மாகாணம் ஆகியவற்றின் புவியியல் கழகத்தின் செயலளராக 1868 முதல் 1881 முடிய பதவி வகித்தவர். மேலும் இவர் இந்தியத் தொல்லியல் ஆய்வகத்தின் தலைமை இயக்குநராக 1886 முதல் 1889-ஆம் ஆண்டு வரை பதவி வகித்தார்.
# ஜேம்ஸ் பர்கெஸ்

## படைப்புகள்

- *The temples of Shatrunjaya*. 1869.
- *The rock temples of Elephanta*. 1871.
- *Temples of Somanath, Gunagadh and Girnar*. 1870.
- *Scenery and architecture in Guzarat and Rajputana*. 1873.
- *Notes on Ajanta paintings*. 1879.
- *The cave temples of India*. 1880.
- *Archaeological survey of Western India*. 9 vols., 1874 - 1905.
- *Buddhist stupas of Amaravati, etc.* 1887.
- *Antiquities of Dabhoi*. 1888.
- *The Sharqi architecture of Jaiinpur*. 1889. (Editor)
- *Archaeological research in India*. 1890.
- *Epigraphia Indica*. 1889-94. (2 vols.)
- *On Hindu astronomy*. 1893.
- *Constable's hand-Gazetteer of India*. 1898.
- *Hypsometry by boiling-point*. 1858 and 1863.
- *Transliteration of Indian place-names*. 1868, 1894-95.
- *On the error-function definite integral*. 1898. (awarded the Keith medal, R.S.E.)
- *The Gandhara sculptures*. 1899 and 1900.
- *Buddhist art in India*. 1901. (enlarged translation)
- *The Indian sect of the Jainas*. 1903. (translated and edited)
- *Fergusson's Indian and eastern architecture*. 1919. (enlarged edition)
# முரசு தொலைக்காட்சி

**முரசு தொலைக்காட்சி** என்பது 'கலைஞர் டிவி (பி) லிமிடெட்' நிறுவனத்தால் சனவரி 26, 2012 ஆம் ஆண்டு ஆரம்பிக்கப்பட்ட 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை சென்னையை தலைமையிடமாகக் கொண்டு கலைஞர் தொலைக்காட்சியின் ஒரு துணை தொலைக்காட்சியாக செயல்பட்டு வருகின்றது.
# முரசு தொலைக்காட்சி

## வரலாறு

முரசு தொலைக்காட்சி சனவரி 26, 2012 அன்று இந்திய குடியரசு தினத்தன்று முன்னாள் முதல்வர் மு. கருணாநிதி என்பவரால் தொடங்கப்பட்டது. ஆரம்பத்தில் இந்த அலைவரிசையில் பழைய காலத்து பாடல்கள் மற்றும் திரைப்படங்களை ஒளிபரப்பு செய்து வந்தது.. பின்னர் அக்டோபர் 10, 2021 ஆம் ஆண்டு முதல் 24 மணி நேர திரைப்பட அலைவரிசையாக தன்னை அறிவித்துக்கொண்டு தனது ஒளிபரப்பை தொடர்கின்றது.
# பசுவாபுரம்

**பசுவாபுரம்** (*Basuvapuram*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643473. இது பசுவாபுரம் ஊராட்சிக்கு உட்பட்டது.
# பசுவாபுரம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 30 கிலோ மீட்டர் தொலைவிலும் உள்ளது.
# பசுவாபுரம்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 923 வீடுகள் உள்ளன. கிராமத்தின் மொத்த மக்கள் தொகையானது 3,383 ஆகும். இதில் பெண்களின் எண்ணிக்கை 1,677 என்றும், ஆண்களின் எண்ணிக்கை 1,706 என்றும் உள்ளது.
# பசுவாபுரம்

## ஊரில் உள்ள கோயில்கள்

- பசுவாபுரம் கோபால கிருஷ்ண சாமி கோயில்
# பட்டலமலை

**பட்டலமலை** (*Battalamalai*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643501. இது மொரப்பூர் ஊராட்சி ஒன்றியத்துக்கும், சுங்கரஅள்ளி ஊராட்சிக்கும் உட்பட்டது.
# பட்டலமலை

## அமைவிடம்

இந்த ஊரானது கடத்தூரில் இருந்து 10 கிலோ மீட்டர் தொலைவிலும் உள்ளது.
# பட்டலமலை

## மக்கள் வகைபாடு

2009 ஆண்டு கணக்கின்படி இந்த கிராமத்தில் 170 வீடுகள் உள்ளன. கிராமத்தின் மொத்த மக்கள் தொகையானது 780 ஆகும். இதில் பெண்களின் எண்ணிக்கை 376 என்றும், ஆண்களின் எண்ணிக்கை 404 என்றும் உள்ளது.
# 4-வினைல்பிரிடின்

**4-வினைல்பிரிடின்** (*4-Vinylpyridine*) CH<sub>2</sub>CHC<sub>5</sub>H<sub>4</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வகைச் சேர்மமாகும். பிரிடின் வழிப்பெறுதியான இச்சேர்மத்தில் பிரிடீன் கட்டமைப்பின் 4 ஆவது நிலையில் வினைல் குழு இடம்பெற்றிருக்கும். நிறமற்றதாகவும் நீர்ம நிலையிலும் இது காணப்படுகிறது. மாசு கலந்த மாதிரிகள் பெரும்பாலும் பழுப்பு நிறத்தில் காணப்படுகின்றன. சில சிறப்பு பலபடிகளைத் தயாரிக்க உதவும் முன்னோட்டி ஓருருவாக 4-வினைல்பிரிடின் பயன்படுகிறது.
# 4-வினைல்பிரிடின்

## தயாரிப்பு

4-மெத்தில்பிரிடினுடன் பார்மால்டிகைடை வினைபுரியச் செய்து 4-வினைல்பிரிடின் உற்பத்தி செய்யப்படுகிறது.
# சையீதா சபானா பர்வீன் நிபா

**சையீதா சபானா பர்வீன் நிபா** (*Seyda Shabana Parveen Nipa*) வங்காள தேசத்தைச் சேர்ந்த ஒரு சதுரங்க விளையாட்டு வீராங்கனையாவார். 1969 ஆம் ஆண்டு இவர் பிறந்தார். பெண்கள் பிடே மாசுட்டர் என்ற பட்டத்தை சையீதா சபானா பர்வீன் நிபா பெற்றுள்ளார். 2100 பிடே தரப்புள்ளிகளுக்கு மேல் புள்ளிகளைப் பெற்றுள்ள சதுரங்க வீர்ர்களுக்கு பிடே மாசுட்டர் பட்டத்தை பிடே அமைப்பு வழங்குகிறது.  
வங்காள தேசப் பெண்கள் சதுரங்க வெற்றியாளர் பட்டத்தை சையீதா 1989, 1995, 1997, 2002, 2003 ஆம் ஆண்டுகளில் வென்றுள்ளார். இராணி அமீது 19 முறை இப்பட்டத்தை வென்றுள்ளார். இவரையடுத்து சையீதா 5 முறை வென்று இரண்டாவது இடத்தில் உள்ளார்.
# போசிநாய்க்கன அள்ளி

**போசிநாய்க்கன அள்ளி** (*Bosinaickenhalli*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643468. இது ஒசஅள்ளி ஊராட்சிக்கு உட்பட்டது.
# போசிநாய்க்கன அள்ளி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும், பாப்பிரெட்டிப்பட்டியில் இருந்து 32 கிலோ மீட்டர் தொலைவிலும் உள்ளது.
# போசிநாய்க்கன அள்ளி

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 770 வீடுகள் உள்ளன. கிராமத்தின் மொத்த மக்கள் தொகையானது 3,202 ஆகும். இதில் பெண்களின் எண்ணிக்கை 1,604 என்றும், ஆண்களின் எண்ணிக்கை 1,598 என்றும் உள்ளது.
# போதக்காடு

**போதக்காடு** (*Bothakkadu*) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643540. இது போதக்காடு ஊராட்சிக்கு உட்பட்டது.
# போதக்காடு

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 11 கிலோ மீட்டர் தொலைவிலும் உள்ளது.
# போதக்காடு

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 457 வீடுகள் உள்ளன. கிராமத்தின் மொத்த மக்கள் தொகையானது 1,785 ஆகும். இதில் பெண்களின் எண்ணிக்கை 873 என்றும், ஆண்களின் எண்ணிக்கை 912 என்றும் உள்ளது.
# சோனி பிக்சு

**சோனி பிக்சு** என்பது சோனி பிக்சர்ஸ் நெட்வொர்க்ஸ் இந்தியா நிறுவனத்திற்கு சொந்தமான 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 1, 2006 ஆம் ஆண்டு முதல் மகாராட்டிரம் மாநிலத்தில் மும்பையை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி ஆகிய மொழிகளில் இயங்கி வருகின்றது.
# சோனி பிக்சு

## வரலாறு

சோனி பிக்சு தொலைக்காட்சி ஏப்ரல் 1, 2006 அன்று ஒரு ஆங்கிலத் திரைப்பட அலைவரிசையாக ஆரம்பிக்கப்பட்டது. இந்த அலைவரிசையில் பல்வேறு உன்னதமான பழைய அமெரிக்க ஆங்கிலத் திரைப்படங்களை டிசம்பர் 31, 2010 ஆம் ஆண்டு வரை ஒளிபரப்பியது. பின்னர் சனவரி 1, 2011 அன்று இந்த அலைவரிசை புதுப்பிக்கப்பட்டு 2017 ஆம் ஆண்டு வரை சோனி பிக்சர்ஸ் என்டர்டெயின்மென்ட்டில் இருந்து புதிய மற்றும் சில பிரபலமான உள்ளடக்கத்தை ஒளிபரப்பத் தொடங்கியது.  
தற்பொழுது ஆங்கில மொழித் திரைப்படங்களுடன் தமிழ், தெலுங்கு மற்றும் இந்தி ஆகிய மொழிகளில் மொழிமாற்றம் செய்யப்பட்டு தனது சேவையை தொடர்கின்றது.
# &பிளிக்சு

**&பிளிக்சு** என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை ஜூன் 3, 2018 ஆம் ஆண்டு முதல் மகாராட்டிரம் மாநிலத்தில் மும்பையை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி ஆகிய மொழிகளில் இயங்கி வருகின்றது.  
ஜீ சோனி பிக்சர்ஸ் உடன் பிரத்யேக விநியோக ஒப்பந்தத்தை அறிமுகப்படுத்துவதற்கு முன்பு வால்ட் டிஸ்னி ஸ்டுடியோஸ் ஹோம் என்டர்டெயின்மென்ட், பாரமவுண்ட் பிக்சர்ஸ் மற்றும் யுனிவர்சல் ஸ்டுடியோஸ் ஆகியவற்றின் திரைப்படங்களை ஒளிபரப்பு செய்தது.
# அஸ்ட்ரோ வெள்ளித்திரை

**அஸ்ட்ரோ வெள்ளித்திரை** என்பது மலேசிய நாட்டு தமிழ் மொழி திரைப்பட செய்மதித் தொலைக்காட்சி சேவை ஆகும். இந்த அலைவரிசை ஏப்ரல் 26, 2007 ஆம் ஆண்டு மலேசியா முதல் மற்றும் சிங்கப்பூர் நாடுகளில் தனது சேவையை செய்து வருகின்றது. இந்த தொலைக்காட்சியில் தமிழ்நாட்டு திரைப்படங்களுடன் உள்ளூர் தயாரிப்பு திரைப்படங்களையும் ஆங்கில உப வசனங்களுடன் ஒளிபரப்புகிறது.
# வண்ணத்திரை

**வண்ணத்திரை** அல்லது **விடிவி** என்பது திரைப்பட கம்பி வடத் தொலைக்காட்சி சேவை ஆகும். இந்த அலைவரிசை செப்டம்பர் 24, 2008 ஆம் ஆண்டு முதல் சிங்கப்பூர் நாட்டை தலைமையிடமாக கொண்டு தமிழ் மொழியில் இயங்குகிறது. இந்த தொலைக்காட்சியில் திரைப்படங்கள் மற்றும் சிங்கப்பூர் பிரபலங்களுடன் நேரடி உரையாடல்களை ஒளிபரப்படுவதன் மூலம் இது ஒரு பிரபலமான தமிழ் ஊடகமாக அறியப்படுகிறது.
# நெப்ரா வான் தட்டு

**நெப்ரா வான் தட்டு** என்பது சுமார் 30 சென்டி மீட்டர் (11+3⁄4 அங்குலம்) விட்டம் மற்றும் 2.2 கிலோ கிராம் (4.9 எல்பி) எடை கொண்ட ஒரு வெண்கல வட்டு ஆகும். நீலம்-பச்சை நிறக் களிம்பு ஏறிய இத்தட்டில், தங்கத்தால் மெருகூட்டப்பட்ட சூரியன் அல்லது முழுநிலவு, ஒரு சந்திர பிறை, நட்சத்திரங்கள் மற்றும் 7 நட்சத்திரக் கூட்டம் மற்றும் கதிர்திருப்பதைக் குறிக்கும் இரு புறங்களிலும் லாட வடிவங்களும் கொண்டது.இத்தட்டின் பின்புறத்தில் வாட்கள், கத்திகள், கோடாரிகள் மற்றும் வளையல்களின் உருவங்கள் உள்ளது.  
வெண்காலத்தைச் சேர்ந்த இந்த நெப்ரா வான் தட்டு கிமு 1600 - கிமு 1560 இடைப்பட்ட காலத்தைச் சேர்ந்தது. நெப்ரா வான் தட்டு தொல்பொருள் ஜெர்மனி நாட்டின் நெப்ரா எனும் தொல்லியல் களத்தில் 1999-ஆம் ஆண்டில் கண்டுபிடிக்கப்பட்டது. நமது பூமி, சந்திரன், சூரியன் மற்றும் நட்சத்திரங்களைக் கொண்ட பால்வெளி மண்டலத்தைக் காட்டும் நெப்ரா வான் தட்டு, அகழாய்வில் கண்டெடுக்கப்பட்ட முதல் வானியல் தொல்பொருள் ஆகும்.  
11 மில்லியன் அமெரிக்க டாலர் மதிப்புடைய நெப்ரா வான் தட்டு தற்போது பிரித்தானிய அருங்காட்சியகத்தில் உள்ளது.
# கொப்பரக்குல்லா

**கொப்பரக்குல்லா** (*Marlin*) என்பது **இஸ்டியோபோரிடே** என்ற குடும்பத்தைச் சேர்ந்த மீன் ஆகும். இதில் சுமார் 10 இனங்கள் உள்ளன. கொப்பரக்குல்லா மீனானது நீளமான உடலையும், ஈட்டி போன்ற கூரான மூக்கையும், தலையில் குல்லா வைத்தது போன்ற முதுகுத் துடுப்பையும் கொண்டது. இதன் முதுகுத் துடுப்பு பின்னோக்கி வரவர சிறுத்து மறையும். இதன் பொதுப் பெயரான மார்லி என்றது மாலுமி மார்லின்ஸ்பைக்குடன் உள்ள ஒற்றுமையிலிருந்து வந்ததாக கருதப்படுகிறது. கொப்பரக்குல்லா மீன் வேகமான கடல் மீன்களில் ஒன்றாகும், குறுகிய நேரத்தில் மணிக்கு ~110 கிமீ (68 மைல்) வேகத்தை அடையும். இருப்பினும், நம்பமுடியாத அல்லது காலாவதியான தவுகளின் அடிப்படையில், மிகவும் மிகைப்படுத்தப்பட்ட வேகமானது பிரபலமான இலக்கியங்களில் அடிக்கடி கூறப்படுகின்றன. மற்றும் கருங்கொப்பரான் அது 5 மீ (16.4 அடி) நீளம் மற்றும் 670 கிலோ (1,480 எல்பி) எடை வரை எட்டும். இவை வெப்பமண்டல பகுதிகளில் பிரபலமான மீன்பிடி விளையாட்டு மீன்களாகும். அட்லாண்டிக் நீல கொப்பரான் மற்றும் வெள்ளை கொப்பரான் ஆகியவை அதிகப்படியான மீன்பிடித்தலால் அழிந்து வருகின்றன.
# கொப்பரக்குல்லா

## வகைப்பாடு

கொப்பரக்குல்லான்கள் இஸ்டியோபோரிஃபார்ம் மீன்கள், இவை வாள் மீன்களுடன் மிக நெருக்கமாக தொடர்புடையவை. இவை ஸ்கோம்பிரிடே உடன் நெருக்கமான தொடர்புடையதாக முன்னர் கருதப்பட்டாலும், மரபணு பகுப்பாய்வில் சிறிய அளவில் உறவை கொண்டதாக மட்டுமே அறியப்படுகிறது.
# கொப்பரக்குல்லா

## வகைப்பாடு

### இனங்கள்

| *கருங்கொப்பரான்* | * கருப்பு மார்லின் ( *கருங்கொப்பரான்* ) |
| --- | --- |
| *இஸ்டியோபோரஸ் லாசெபேட்* | * அட்லாண்டிக் பாய்மர மீன் ( *I. albicans* ).
* இந்தோ-பசிபிக் பாய்மர மீன் ( *I. platypterus* ). |
| *மகைரா* | * *மகைரா நிக்ரிகன்ஸ்* <small>லேஸ்பேட், 1802</small> ( அட்லாண்டிக் ப்ளூ மார்லின் )
* *மகைரா மசாரா* <small>( ஜோர்டான் & ஸ்னைடர், 1901)</small> ( இந்தோ-பசிபிக் நீல மார்லின் ) |
| *கஜிகியா* | * *கஜிகியா அல்பிடா* <small>( போய், 1860)</small> (வெள்ளை மார்லின்)
* *காஜிகியா ஆடாக்ஸ்* <small>( பிலிப்பி {க்ரம்வீட்}, 1887)</small> (கோடிட்ட மார்லின்) |
| *டெட்ராப்டுரஸ்* | * *டெட்ராப்டுரஸ் அங்கஸ்டிரோஸ்ட்ரிஸ்* <small>எஸ். தனகா (I), 1915</small> (ஷார்ட்பில் ஸ்பியர்ஃபிஷ்)
* *Tetrapturus belone* <small>Rafinesque, 1810</small> (மத்திய தரைக்கடல் ஈட்டி மீன்)
* *டெட்ராப்டுரஸ் ஜார்ஜி* <small>ஆர்டி லோவ், 1841</small> (வட்ட அளவிலான ஈட்டி மீன்)
* *Tetrapturus pfluegeri* <small>CR Robins & de Sylva, 1963</small> (Longbill spearfish) |
# கொப்பரக்குல்லா

## வகைப்பாடு

### இனங்களின் காலக்கோடு

<timeline>
ImageSize = width: height:auto barincrement:
PlotArea = : bottom: top: :  
Period = from:-65.5 till:10
TimeAxis = orientation:horizontal
ScaleMajor = unit:year increment:5 start:-65.5
ScaleMinor = unit:year increment:1 start:-65.5
TimeAxis = orientation:hor
AlignBars = justify  
Colors =
1. legends
id:CAR value:claret
id:ANK value:rgb(0.4,0.3,0.196)
id:HER value:teal
id:HAD value:green
id:OMN value:blue
id:black value:black
id:white value:white
id:cenozoic value:rgb(0.54,0.54,0.258)
id:paleogene value:rgb(0.99,0.6,0.32)
id:paleocene value:rgb(0.99,0.65,0.37)
id:eocene value:rgb(0.99,0.71,0.42)
id:oligocene value:rgb(0.99,0.75,0.48)
id:neogene value:rgb(0.999999,0.9,0.1)
id:miocene value:rgb(0.999999,0.999999,0)
id:pliocene value:rgb(0.97,0.98,0.68)
id:quaternary value:rgb(0.98,0.98,0.5)
id:pleistocene value:rgb(0.999999,0.95,0.68)
id:holocene value:rgb(0.999,0.95,0.88)  
BarData=
bar:eratop
bar:space
bar:periodtop
bar:space
bar:NAM1
bar:NAM2
bar:NAM3
bar:NAM4  
bar:space
bar:period
bar:space
bar:era  
PlotData=
align: textcolor:black fontsize:M mark:(line,black) width:25
shift:(7,-4)  
bar:periodtop
from: -65.5 till: -55.8 color:paleocene text:Paleocene
from: -55.8 till: -33.9 color:eocene text:Eocene
from: -33.9 till: -23.03 color:oligocene text:Oligocene
from: -23.03 till: -5.332 color:miocene text:Miocene
from: -5.332 till: -2.588 color:pliocene text:Plio.
from: -2.588 till: -0.0117 color:pleistocene text:Pleist.
from: -0.0117 till: 0 color:holocene text:H.  
bar:eratop
from: -65.5 till: -23.03 color:paleogene text:Paleogene
from: -23.03 till: -2.588 color:neogene text:Neogene
from: -2.588 till: 0 color:quaternary text:Q.  
PlotData=
align: fontsize:M mark:(line,white) width:5 anchor:till align:  
color:eocene bar:NAM1 from: -55.8 till: 0 text: Pseudohistiophorus
color:miocene bar:NAM2 from: -23.03 till: 0 text: Tetrapterus
color:miocene bar:NAM3 from: -15.97 till: 0 text: Istiophorus
color:miocene bar:NAM4 from: -11.608 till: 0 text: Makaira  
PlotData=
align: textcolor:black fontsize:M mark:(line,black) width:25  
bar:period
from: -65.5 till: -55.8 color:paleocene text:Paleocene
from: -55.8 till: -33.9 color:eocene text:Eocene
from: -33.9 till: -23.03 color:oligocene text:Oligocene
from: -23.03 till: -5.332 color:miocene text:Miocene
from: -5.332 till: -2.588 color:pliocene text:Plio.
from: -2.588 till: -0.0117 color:pleistocene text:Pleist.
from: -0.0117 till: 0 color:holocene text:H.  
bar:era
from: -65.5 till: -23.03 color:paleogene text:Paleogene
from: -23.03 till: -2.588 color:neogene text:Neogene
from: -2.588 till: 0 color:quaternary text:Q.
</timeline>
# கொப்பரக்குல்லா

## இலக்கியத்தில்

கொப்பரக்குல்லா வரவேற்கிறது.]]
நோபல் பரிசு பெற்ற எழுத்தாளர் எர்னஸ்ட் ஹெமிங்வேயின் 1952 ஆம் ஆண்டு புதினமான *கிழவனும் கடலும்* என்ற படைப்பின் மையக் கதாபாத்திரம் ஒரு வயதான கியூப மீனவர் ஆவார். அவர் தொடர்ந்து 84 நாட்களாக மீன் கிடைக்காத நிலையில், கடலுக்கு மீன்பிடிக்கச் செல்கிறார். 85வது நாளில், அந்த கிழ மீனவரான சாண்டியாகோவின் தூண்டிலில், ஒரு உறுதியான கொப்பரக்குல்லா மீன் மாட்டுகிறது. தனிமனிதரான அந்த மீனவர் அந்த மீனைக் கைப்பற்ற அந்த மீனுடன் போரும் போடராட்டத்தில் ஈடுபட்டு இறுதியில் வெற்றி பெறுகிறார்.  
பிரடெரிக் ஃபோர்சித்தின் கதையான "தி எம்பரர்", *நோ கம்பேக்ஸ்* தொகுப்பில், முர்கட்ராய்ட் என்ற வங்கி மேலாளரைப் பற்றி கூறப்படுகிறது. அவர் ஒரு கொப்பரகுல்லாவைப் பிடித்து மொரிசியசு தீவுவாசிகளால் ஒரு தலைசிறந்த மீனவர் என்று ஒப்புக்கொள்ளப்படுகிறார்.
# பரிசோதனை மருந்து

**பரிசோதனை மருந்து** (Experimental drug) என்பது ஒரு மருந்து அல்லது தடுப்பூசி மனித அல்லது கால்நடை மருத்துவத்தில் வழக்கமான பயன்பாட்டிற்கான அரசாங்க ஒழுங்குமுறை அதிகாரிகளிடமிருந்து ஒப்புதல் பெறப்படாத மருந்தைக் குறிக்கிறது. ஒரு மருத்துவ தயாரிப்பு ஒரு நோய் அல்லது நோய் நிலையில் பயன்படுத்த அனுமதிக்கப்பட்ட மருந்து பிற நோய்கள் அல்லது நிலைமைகளுக்கு பரிசோதனை மருந்தாகவே கருதப்படுகிறது.  
அமெரிக்காவில் அமெரிக்க உணவு மற்றும் மருந்து நிர்வாகம் மருந்துகள் அங்கீகாரத்திற்கு பொறுப்பான அமைப்பாகும். மனித மருத்துவ பரிசோதனைகளில் சோதிக்கப்படுவதற்கு முன்பாக ஒரு புதிய மருந்தை இவ்வமைப்பு புதிய மருந்து நிலை என்ற அங்கீகாரத்தை வழங்க வேண்டும். இந்த நிலையை பெற விரும்பும் மருந்தின் ஆதரவாளர் விண்ணப்பத்தைச் சமர்ப்பிக்க வேண்டும், விண்ணப்பத்தில் பாதுகாப்பு மற்றும் செயல்திறனுக்கான ஆய்வகம் மற்றும் விலங்கு பரிசோதனை தரவுகள் அடங்கும். ஓர் உயிரினம் அல்லது அதன் தயாரிப்புகளில் இருந்து தயாரிக்கப்படும் மருந்து, அதே ஒப்புதல் செயல்முறைக்கு உட்படுகிறது, ஆனால் இது உயிரியல் உரிம விண்ணப்பம் என்ற பெயரால் அழைக்கப்படுகிறது. உயிரியல் மருந்துகளில் எதிர் உயிரிகள், சுரப்பு புரதங்கள் மற்றும் தடுப்பூசிகள் ஆகியவை அடங்கும்.  
கனடாவில், மருத்துவ பரிசோதனையைத் தொடங்கும் முன் , சுகாதார கனடாவின் சுகாதாரத் தயாரிப்புகள் மற்றும் உணவுக் கிளையில் மருத்துவ பரிசோதனை விண்ணப்பம் தாக்கல் செய்யப்பட வேண்டும். மருந்தின் சிகிச்சை விளைவு எதிர்மறையான பக்க விளைவுகளை விட அதிகமாக இருப்பதாக மருத்துவ பரிசோதனை முடிவுகள் காட்டினால், ஆதரவாளர் *புதிய மருந்து சமர்ப்பிப்பை* தாக்கல் செய்ய வேண்டும்.  
ஐரோப்பிய ஒன்றியத்தில் (EU) மருத்துவ பரிசோதனைகள் ஐரோப்பிய மருந்துகள் முகமை மூலம் கட்டுப்படுத்தப்படுகின்றன. 2019 ஆம் ஆண்டு முதல் மருத்துவ பரிசோதனைகளுக்கான அனைத்து பயன்பாடுகளும் மையப்படுத்தப்பட்ட ஐரோப்பிய ஒன்றிய தளம் மற்றும் தரவுத்தளத்தைப் பயன்படுத்த வேண்டும். அனைத்து மருத்துவ பரிசோதனை முடிவுகளும் சாதாரண நபர்களின் மொழியில் எழுதப்பட்ட சுருக்கத்துடன் பொதுமக்களுக்குக் கிடைக்கும்.
# கஸ்பா, கொல்கத்தா

**கஸ்பா** என்பது இந்தியாவின் மேற்கு வங்கத்தில் அமைந்துள்ள தெற்கு கொல்கத்தாவில் உள்ள ஒரு பகுதி ஆகும். இது நகரின் தெற்குப் பகுதியில் கிழக்கு இரயில்வேயின் மேற்கில் சீல்டா தெற்குப் பகுதி, தெற்கே தகுரியா மற்றும் ஹால்டு, கிழக்கில் கிழக்கு பெருநகர பைபாஸ் மற்றும் வடக்கே தில்ஜாலா பகுதி ஆகியவற்றால் சூழப்பட்டு அமைந்துள்ள பகுதியாகும்.
# கஸ்பா, கொல்கத்தா

## வரலாறு

'கஸ்பா' என்பது வங்காள மொழியில் குக்கிராமம் என்று பொருள்படும். அருகில் உள்ள தோல் மற்றும் அதனுடன் தொடர்புடைய தில்ஜாலா மற்றும் டாங்க்ரா தொழிற்சாலைகளில் பணிபுரியும் மக்களுக்கும், மேலும் அவர்களின் வளமான அண்டைப் பகுதியில் வசிப்பவர்களுக்கும் பல்வேறு திறன்களில் பணிபுரியும் மக்களுக்கும் கொண்டுள்ள ஒரு குக்கிராமம். (தற்செயலாக, இந்தி மற்றும் பெங்காலியில் ஒரே பொருள் தரும் 'கஸ்பா' என்ற வார்த்தையும் அரபு 'கஸ்பா' என்ற பொருளையே குறிக்கிறது.)  
சீல்டா சவுத் லைனில் உள்ள பாலிகஞ்ச் ஜங்ஷன் ரயில் நிலையத்தால் இந்த பகுதி சேவை செய்யப்படுகிறது. இது அதன் அணுகலுக்கு ஊக்கமளிக்கிறது. **1978 ஆம் ஆண்டில் பிஜோன் சேது** கட்டப்பட்டதுடன், பாலிகஞ்ச் சந்திப்பு ரயில் நிலையத்திற்கு அடுத்ததாக ரயில்வே தண்டவாளத்திற்கு மேலே ஒரு ரயில் மேம்பாலம் கட்டப்பட்டதன் மூலம் உள்ளூரில் முன்னேற்றம் ஏற்பட்டது. இது கஸ்பாவை கொல்கத்தா முக்கிய நீரோட்டத்திற்கு நெருக்கமாக கொண்டு வந்துள்ளது மேலும் ஏராளமான மக்கள் வசிக்கும் இடமாக மாற்றியுள்ளது..  
ஆனால், 1982ல், சில கம்யூனிஸ்டுகள் ஆனந்த மார்க் பிரிவைச் சேர்ந்த 17 பேரை இந்தப் பாலத்தில் கொன்றபோது, அந்த வட்டாரத்தின் ரவுடி பிம்பம் நீடித்தது.  
ராஷ் பிஹாரி அவென்யூவை கிழக்கு பெருநகர பைபாஸுடன் **ராஷ் பிஹாரி இணைப்பான்** வழியாக இணைப்பது கஸ்பாவின் சமீபத்திய மற்றும் மிகவும் குறிப்பிடத்தக்க வளர்ச்சியாகும். இந்த இணைப்பு கஸ்பாவை நகரத்தின் வளர்ச்சி திசையின் ஒருங்கிணைந்த பகுதியாக மாற்றியது - கிழக்கு நோக்கி (போசெபுகூர் மற்றும் ராஜ்தங்கா வழியாக). ராஷ் பிஹாரி இணைப்பி மேலும் இணைக்கப்பட்டுள்ளது ஹல்டு கஸ்பா ஏறத்டலா மூலம் Banku பிஹாரி சாட்டர்ஜி சாலை (கஸ்பா சாலை) வழியாக. இரு சாலைகளிலும் ஏராளமான பேருந்துகள் இயக்கப்படுகின்றன. இதனால் கஸ்பா, பாலிகஞ்ச் மற்றும் முழு தெற்கு கொல்கத்தாவிலிருந்து EM பைபாஸை எடுத்துச் செல்லும் ஒரு முழுப் பிரிவினருக்கும் ஒரு கடந்து செல்லும் பகுதி மற்றும் நிறுத்துமிடமாக மாறியது. மலிவாக நிலம் கிடைப்பது, நகரின் செழிப்பான தெற்குப் பகுதியின் முக்கிய வணிகப் பகுதிகளுக்கு அருகாமையில் இருப்பது மற்றும் சிறந்த பயண வசதிகள் ஆகியவை ஒரு காலத்தில் கொந்தளிப்பான இந்தப் பகுதியை நகரத்தின் பொருளாதார ரீதியாக மிகவும் சாத்தியமான மற்றும் காணக்கூடிய பகுதிகளில் ஒன்றாக மாற்றியது.  
முதல் மேம்பாடுகள் ராஷ் பிஹாரி இணைப்பான் மற்றும் EM பைபாஸ் - கஸ்பா கோல்பார்க் பகுதியைச் சுற்றி நடந்தன. ரூபி மருத்துவமனை, சீமென்ஸ் அலுவலகம் மற்றும் அரசு நிதியுதவியுடன் கூடிய பல வீட்டு வளாகங்கள் இப்பகுதியில் வந்தன. பின்னர் மேகாலயா ஹவுஸ், ரஸ்ஸல் தெருவில் உள்ள பழைய வளாகத்தில் இருந்து இந்த வளர்ச்சிப் பகுதிக்கு பூட்டு, இருப்பு மற்றும் பீப்பாய்களை மாற்றியது, ரியல் எஸ்டேட் நடவடிக்கைகளில் பெரும் அளவு பணம் குவியத் தொடங்கியது, இதன் விளைவாக ராஷ் பிஹாரி இணைப்பான் முழுவதுமே கட்டுமான நடவடிக்கைகள் துரிதமாக ஏற்பட்டன.  
இவை அனைத்தையும் தவிர, கஸ்பா நன்கு அறியப்பட்ட துர்கா பூஜைகளுக்காகவும் புகழ் பெற்றுள்ளது - கஸ்பா போஸ்புகூர் ஷிதாலா மந்திர் மற்றும் கஸ்பா போஸ்புகூர் தல்பகன் பூஜைகள், இது நகரம் மற்றும் மாநிலம் முழுவதும் இருந்து ஆயிரக்கணக்கான மக்களை ஈர்க்கிறது. மேலும், தர்மதாலா யுனைடெட் கிளப்பின் காளி பூஜை கஸ்பாவில் மிகப் பெரிய பட்ஜெட் பூஜை. இந்த பூஜையின் ஊர்வலமும் மிகவும் புகழ்பெற்றது.
# கஸ்பா, கொல்கத்தா

## நிலவியல்

### காவல் மாவட்டம்

கஸ்பா காவல் நிலையம் கொல்கத்தா காவல்துறையின் தெற்கு புறநகர்ப் பிரிவில் உள்ளது. இது 27-A, போஸ்புகூர் சாலை, கொல்கத்தா-700042 இல் அமைந்துள்ளது.  
ஜாதவ்பூர், தாகூர்புகூர், பெஹாலா, பூர்பா ஜாதவ்பூர், தில்ஜாலா, ரீஜண்ட் பார்க், மெடியாப்ரூஸ், நாடியல் மற்றும் **கஸ்பா** காவல் நிலையங்கள் தெற்கு 24 பர்கானாஸில் இருந்து கொல்கத்தாவுக்கு 2011 இல் மாற்றப்பட்டன. Metiabruz தவிர, அனைத்து காவல் நிலையங்களும் இரண்டாகப் பிரிக்கப்பட்டன. புதிய காவல் நிலையங்களாக பர்னஸ்ரீ, ஹரிதேவ்பூர், கர்ஃபா, பட்டுலி, சர்வே பார்க், பிரகதி மைதான், பான்ஸ்ட்ரோனி மற்றும் ராஜபாகன் உள்ளன.
# கஸ்பா, கொல்கத்தா

## கல்வி நிறுவனங்கள்

- டோல்னா டே பள்ளி
- டெல்லி பப்ளிக் பள்ளி, ரூபி பார்க்
- கார்டன் உயர்நிலைப் பள்ளி
- அகாடமி ஃபார் மியூசிக்கல் எக்ஸலன்ஸ், AMEC மியூசிக் ஸ்கூல் கொல்கத்தா
- சில்வர் பாயின்ட் பள்ளி
- ஹெரிடேஜ் பள்ளி, கொல்கத்தா
- நாபா பாலிகங்கே மகாவித்யாலயா
- பிர்லா இன்ஸ்டிடியூட் ஆப் டெக்னாலஜி
- மேகநாத் சாஹா இன்ஸ்டிடியூட் ஆப் டெக்னாலஜி
- சித்தரஞ்சன் உயர்நிலைப் பள்ளி (ஆண்கள் மற்றும் பெண்கள் தனிப் பள்ளிகள்)
- கஸ்பா பாலிகா வித்யாலயா
- விவேகானந்தர் வித்யாநிகேதன்
- கிட்ஜீ பள்ளி
- அகாதிஷ் பித்யாபீத் பெண்கள் மற்றும் ஆண்களுக்கான தனிப் பள்ளி
- நவீன உயர்நிலைப் பள்ளி
- தெற்கு கல்கத்தா சட்டக் கல்லூரி
# கஸ்பா, கொல்கத்தா

## முக்கியமான நிறுவனங்கள்

- ரூபி பொது மருத்துவமனை, கஸ்பா கோல்பார்க் மற்றும் தேசுன் மருத்துவமனை
- சீமென்ஸ், ராஷ் பிஹாரி இணைப்பான்
- மேகாலயா ஹவுஸ், சீமென்ஸ் அலுவலகத்திற்கு அருகில் ராஷ் பிஹாரி இணைப்பான்
- அகாடமி ஃபார் மியூசிக்கல் எக்ஸலன்ஸ், AMEC மியூசிக் ஸ்கூல் கொல்கத்தா
- யுனிடெக் அறைகள் மற்றும் மால்
- ஜெனிசிஸ் மருத்துவமனை
- கஸ்பா நியூ மார்க்கெட் அல்லது சவுத்எண்ட் கான்க்ளேவ்
- புர்பா அபாசன்
- அக்ரோபோலிஸ் மால் மற்றும் சினிபோலிஸ் மூவி பிளெக்ஸுடன் அக்ரோபோலிஸ் கட்டிடம் (டிபிஎஸ் அல்லது கார்டன் உயர்நிலைப்பள்ளிக்கு அருகில்)
- ஹிமாலயா ஆப்டிகல்ஸ்
- சுமித் டே
- காதிம்கள் (காலணி கடை)
- நர்கெல் பாகனுக்கு அருகில் ஆரம்பாக்
- போஸ்புகூர் ஷிதாலா மந்திர்
- GKB ஆப்டிகல்ஸ்
- RENE கடை
- த்ருஹின் பாசு
# கஸ்பா, கொல்கத்தா

## உணவகங்கள் மற்றும் உணவகங்கள்

- நீல உணவகம்
- மிங்ஸ் உணவகம்
- H2O உணவகம்
- பஞ்சாபி ரசோய் (அக்ரோபோலிஸ் மால் அருகில்)
# எசுஎசு மியூசிக்கு

**எஸ்எஸ் மியூசிக்கு** என்பது 'மீடியா பிரைவேட் லிமிடெட்' நிறுவனத்திற்கு சொந்தமான இசை செய்மதித் தொலைக்காட்சி சேவை ஆகும். இந்த அலைவரிசை ஏப்ரல் 14, 2001 ஆம் ஆண்டு முதல் சென்னையை தலைமையகமாகக் கொண்டு தமிழ், தெலுங்கு, மலையாளம் மற்றும் கன்னடம் போன்ற மொழிகளில் இயங்கி வருகின்றது.  
இந்த அலைவரிசையில் இந்திய மொழி பாடல்களுடன் ஐக்கிய அமெரிக்கா, ஐக்கிய இராச்சியம் மற்றும் ஐரோப்பா பகுதிகளில் இருந்து முக்கிய சர்வதேச இசையையும் ஒளிபரப்புகிறது. 2004 ஆம் ஆண்டில் 'எம்டிவி சவுத்' என அறிமுகப்படுத்துவதற்காக எம்டிவி இந்திய நிறுவனத்தை கையகப்படுத்த அணுகியது, ஆனால் ஒப்பந்தம் தோல்வியடைந்தது.
# எசுஎசு மியூசிக்கு

## வரலாறு

எஸ்எஸ் மியூசிக் என்பது 'தெற்கு மசாலா இசை' என்ற அர்த்தம் ஆகும். இது ஏப்ரல் 14, 2001 அன்று ஒரு தூய இசை பொழுதுபோக்கு அலைவரிசையாக தொடங்கப்பட்டது. ஆங்கிலம் அவர்களின் தொடர்பு மொழியாகவும், முக்கியமாக தமிழ், தெலுங்கு, மலையாளம் மற்றும் கன்னடம் ஆகிய பன்மொழி வடிவத்திலும் முக்கியமாக இந்தியாவின் தென்னிந்திய மக்களை இலக்கு வைத்து ஆரம்பிக்கப்பட்டுள்ளது.
# டோலிகஞ்ச்

**டோலிகஞ்ச்** என்பது இந்தியாவின் மேற்கு வங்கத்தில் உள்ள தெற்கு கொல்கத்தாவில் உள்ள ஒரு பகுதி. டோலிவுட் என்று அழைக்கப்படும் பெங்காலி திரைப்படத் துறையின் மையமாக இது புகழ் பெற்றது.